open-index/open-wikipedia-markdown huggingface dataset:
Patricia Akello

**Patricia Akello**, era Tricia Akello, munayuganda eyakukuguka mu kwolesa emisono, mu kiseera kino akola ne kampuni eya Muse Model Management mu kibuga New York. Yatambula mu 2017 New York Fashion Week, mu Ogw'omwenda, ng'akola ku brand ya Bottega Veneta era yalabikira ku magaziini y'akatabo Women's Wear Daily.

## Ebyafaayo n'okusoma
Akello yazaalibwa mu ddwaliro elye Nsambya mu Uganda ekibuga Kampala, mu 1992. Maama we, Santa To-kema ne kitaawe Patrick To-kema, bombi ensibuko yabwe eri mu disitulikiti eye Pader, mu bitundu bye Acholi mu bitundu eby'omu mambuka ga Uganda. Yasomera ku ABC Nursery School, n'oluvannyuma n'agenda mu ABC Pulayimale School. Oluvannyuma yagenda mu Comprehensive College Kitetika, mu disitulikiti eye Wakiso, ku madaala aga O ne A-Level, n'amaliriza mu 2010.

## Emirimu
Mu 2011, ng'amaze okufuluma mu ssomero lya siniya, yatandikirawo okunoonya ekitongole eky'olesa emisono okumuwa omulimu,ng'alemeredwa okufuna abamutwala. Mu 2014 Akello yasisinkana Aamito Stacie Lagum, munayuganda omwolesi w'emisono omulala, eyali yakadda okuva mu kafubo ebweru w'eggwanga. Aamito yayita Akello ku kabaga ak'okwaniriza abagya akaali kategekeddwa. Aamito yayunga Akello ne Joram Job Muzira, Aamitoo mu kiseera ekyo eyali maneja, eyamuwandiisa wansi wa Joram Model Management Agency. Akello yatandika okukola era n'ayolesa emisono mu 2014 Kampala Fashion Week. Mu wiiki eyo, yayolesa emisono egy'abasonyi Gloria Wavamunno ne Sylivia Owori.

Oluvannyuma lw'omukolo ogwali mu Kampala, omubaka we yamutegeeza ku mwolesi w'emisono eyali ayagala okumuwandiisa mu kitongole ky'aboolesi b'emisono mu South Africa. Oluvannyuma lw'okukkiriza, Akello yatwalibwa e South Africa n'akola endagaano ne Fusion Models Agency, mu Cape Town, ku ndagaano y'emyaaka esatu. Ng'asinziira ku ndagaano eyo, yagenda mu Mercedes-Benz Fashion Week, mu Berlin, mu 2015 ne 2016.

## Omulimu gwe mu Kibuga New York
Mu Ogwomunaana 2016, Akello yava mu kibuga Cape Town n'adda mu Kibuga New York era n'atongozebwa ekitongole ekya Muse Model Management Agency, mu New York. Mu kiseera kye kimu yeegatta ku MP Management, mu Paris ne M4 Models Management, mu Germany. Mu kukubaganya ebirowoozo n'olupapula lw'amawulire olwa Daily Monitor, Akello yasanyuka nnyo ku ssuubi n'emikisa egyali gimwoolese. Atambula nsi ku nsi wakirimu bibuga musanvu ku zisemazinga ssatu (Afirika, Bulaaya ne North America), ng'akyalira eggwanga lye Uganda buli Ssekukkulu.

## Laba era

* Pader, Uganda

## Ebyawandiikibwa

## Enkolagana ez'ebweru

* Photos: Ugandan model Patricia Akello killing it on the runway at Mercedes Benz Fashion Week in South Africa As of 6 March 2015.
Margaret Nankabirwa

**[[:en:New_Delhi|Margaret]] Nankabirwa** (yazaalibwa nga 6 Ogwomusanvu 1987) munayuganda nga muzannyi wa badminton.

## Emirimu
Nankabirwa yatandika okuzannya badminton mu 2008, ng'asikirizibwa Maama we. Mu 2010, yavuganya mu mpaka z'emizannyo egya Commonwealth mu New Delhi, India era n'awangulwa Alex Bruce ow'e Canada mu luzannya olwasooka olw'omupiira gw'abakyala. Mu 2014, yavuganya mu Glasgow, Scotland era n'awangulwa mu luzannya olwasooka mu mpaka z'abakyala ez'omulundi gumu, ez'emirundi ebiri, n'ez'emirundi egy'enjawulo.

## Ebirungi bye yakola

### Empaka za African Badminton

### BWF International Challenge/Series
*Abakazi abali obwannamunigina*

*Abakazi ab'emirundi ebiri*

:   BWF International Challenge tournament
:   BWF International Series tournament
:   BWF Future Series tournament

## Ebyawandiikibwa

## Enkolagana ez'ebweru

* Margaret Nankabirwa at BWF.tournamentsoftware.com
* Margaret Nankabirwa on Facebook
Jane Kiggundu

**Jane Kiggundu**, Munnayuganda, Munnamateeka era  Mulamuzi wa Kkooti ya Uganda enkulu. Yalondebwa okutuula mu kkooti eyo Omukulembeze wa Uganda Yoweri Museveni, mu Gwokutaano 2008.

## Obuto bwe n'emisomo gye
Yattikirwa okuva mu ssomero ly'amateeka erya Yunivasite y'e Makerere, Yunivasite ya Uganda esinga obukulu n'obugazi ne Diguli esooka mu mateka eya Bachelor of Laws. Yafuna Dipuloma mu kukwasisa amateeka eya Diploma in Legal Practice okuva ku  Law Development Centre, mu Kampala, ekibuga ekikulu ekya Uganda. Okugoberera ekyo, yegatta ku kibiina ky'abannamateeka kya Uganda.

## Emirimu gye
Mu ntandikwa ya 2000, Ms Kiggundu yakkiriza okukola omulimu mu Minisitule ya Uganda ey'essiga eddamuzi n'ensonga za Ssemateeka. Wakati wa 2003 ne 2007, yaweereza nga Administrator General ow'ekiseera. Yaweereza nga omuwabuzi wa Gavumenti ku nsonga z'amateeka okuva mu 2007 - 2008.

Ng'ali ku Kkooti enkulu, yawereza nga Omukulu akulembera ettendekero lya *Judicial Studies Institute*, nga tannaba kuweereza mu Kkooti ekwasaganya ensonga za famire. Mu Gwokutaano 2017, yali aweereza mu kkooti enkuku kwasaganya *emisango egiri ku ddaala ly'ensi yonna*. Yali mmemba ku kakiiko k'abalamuzi abasatu abaali mu mitambo gy'omusango gwa basajja 14 abaali bavunaanibwa og'wokutemula abakulembeze b'eddiini y'obusiraamu mu Uganda, wakati wa 2014 ne 2015. Abalamuzi abalala ababiri abaali ku kakiiko kwaliko omulamuzi Ezekiel Muhanguzi (omulamuzi omukulu) n'omulamuzi Percy Tuhaise (memba).

## Famire
Mu 1988, Jane mufumbo eri *Patrick Kiggundu*, munnamateeka wa Uganda, ayaweerezaako nga Omuwandiisi w'ekitongole kya New Vision Group, era Mmemba mu Paalamenti owa Konsitituwensi y'e Kyotera. Baalina abaana basatu. Patrick yalinayo abaana abalala bana n'abakyala abalala. Patrick yafa mu Gwomunaana 2013, oluvanyuma lw'emyaka 15 ng'ali mu katebe k'abalema oluvannyuma lw'akabenje kyafuna mu mu 1998.

## Laba na bino

* Monica Mugenyi
* Lydia Mugambe
* Minisitule y'ebyamateeka n'ensonga za Ssemateeka (Uganda)

## Ebijuliziddwamu


## Ebijuliziddwamu eby'ebweru wa Wikipediya

* Ssasuulawo mwami wange - Justice Jane Kiggundu
Jane Avur Pacuto

**Jane Avur Pacuto** (yazaalibwa 6 January 1966) munnabyabufuzi omukyala era omubaka wa Palamenti mu Uganda. Akiikirira abantu b'e Pakwach ng'omubaka Omukyala mu Palamenti ya Uganda.   Ye mmemba w’ekibiina kya National Resistance Movement (NRM),  ekibiina ekikulemberwa pulezidenti wa Uganda aliwo kati Yoweri Kaguta Museveni. 

## Okusoma
Jane avur pacuto pulayimale yagitandikira mu Nabiyonga n’akola ebigezo bye eby'akamalirizo (PLE) mu 1982, oluvannyuma yeegatta ku Sacred Heart secondary school Gulu gye yamaliriza Uganda Certificate of Education (UCE) mu 1985 n’oluvannyuma n’aweebwa ekifo mu siniya e Kibuli essomero olw'obuyigirize bwe obwa A'level era n'akola ebbaluwa ye eya Uganda Advanced Certificate of Education (UACE) mu 1988. Oluvannyuma yeegatta ku yunivasite y’e Makerere n’afuna diguli esooka mu mbeera z'abantu mu 1991, oluvannyuma yayongerako diguli ey'okubiri mu by'obusuubuzi okuva mu yunivasite y’Obusiraamu mu Uganda (IUIU) mu 2008

## Emirimu
Jane avur pacuto abadde mmemba wa palamenti ya Uganda okuva mu 2017 okutuusa kati,  yali mmemba ku lukiiko olufuzi olwa Uganda Retirement Benefits Regulatory Authority (URBRA) okuva mu 2015 okutuuka mu 2017, ate okuva mu 2004 okutuuka mu 2008 yali mulabirizi mu microfinance support center limited, okwongera ku ekyo era yaliko omuyambi wa pulojekiti administrator rural microfinance support project okuva mu 2004 okutuuka mu 2008. Okuva mu 1998 okutuuka mu 2004 yali assistant project administrator project okukendeeza obwavu era yali clearing officer Uganda central transport and clearers limited okuva mu 1991 okutuuka mu 1998. 

Mu palamenti akola ku kakiiko k’ebyensimbi ng’omumyuka wa ssentebe 

## Ebijjuliziddwa
Jacqueline Amongin

**Jacqueline Amongin** (yazaalibwa nga 26 Ogwomukaaga 1982) Munnayugandan MP. Mmemba mu kibiina ky'ebyobufuzi ekya National Resistance Movement, eyawangula ekirabo kya Mandela Leadership Prize  "olw'okutumbula obukulembeze obulungi n'enkulakulana mu Africa".

## Obulamu bwe
Amongin yazaakibwa mu 1982. Yatikkirwa okuva ku Yunivasite y'e Makerere mu 2005 ne Diguli esooka mu kukwasaganya obutonde bw'ensi. Omwaka ogwaddak, yaweebwa omulimu mu Pan African Movement ng'akwasaganya by'empuliziganya nga tannafuulibwa mukwasaganya wa Pulogulaamu mu Global Pan African Movement Program Officer okutuusa mj 2010.

Mu 2011 yegatta ku Paalamenti ya Uganda saako ne mu 2013 lw'eyagatta ku Paalamenti ya Pan African. Akiikirira Disitulikiti y'e Ngora. Yaddamu nalondebwa mu 2016 nga yawangula ekifo kino wamu n'ababaka abalala bana omuli Anifa Kawoya, Professor Ogenga Latigo, Felix Okot Ogong and Veronica Babirye Kadogo.

Mu 2018 yalondebwa okuva mu kadideeti 5,000 okuwangula awaadi emu ku kumminomusanvu eya Mandela Leadership Prize. Awaadi yamuweebwa olw'emirimu gye ne Paalamenti ya Pan Africa mu "kutumbula obukulembeze obulungi n'ebyenkulakulana mu Africa". Awaadi yakolebwa ab'e Ttendekero lya Mandela Institute mu Paris. Awaadi yalaga nti yali yatandikawo ekitongole kya "Jacquline Amongin Development Foundation" (JADEF) era obuwanguzi bwe bwakungirizibwa mu Paalamenti.

## Ebijuliziddwamu
Edigold Monday

**Edigold Monday**, munayuganda omubalirizi w'ebitabo, mukyala omusuubuzi, omukungu wa bbanka, era munabyanjigiriza. Ye mukiise w'ekitongole ekya Sparkassen-Finanzgruppe's foundation for international cooperation (German: .V.) mu ggwanga, okuva mu Ogwekkuminebiri 2018.

Emabegako, yaweereza ng'akulira entambuza y'emirimu mu kitongole ekya Commercial Bank of Africa (Rwanda), bbanka y'eby'obusuubuzi erina layisensi.

Nga kino tekinnabaawo, yakolanga ng'akulira entambuza y'emirimu mu kitongole ekya Bank of Africa (Uganda). Monday ye munayuganda omukyala eyasooka okubeera mu kifo ky'akulira entambuza y'emirimu mu kitongole era avunaanyizibwa ku kukuuma erinya ly'ekitongole eya BOA-Uganda mu bbanka y'eby'obusuubuzi mu byafaayo by'eggwanga.

## Okusoma
Monday yayingizibwa mu Makerere University mu 1984, n'amaliriza mu 1987, ng'alina  diguli esooka mu Arts mu byenfuna n'ebyenjigiriza. Ye mubalirizi w'ebitabo omukakafu eyakakasibwa Association of Chartered Certificate Accountants. Diguli ye ey'okubiri eya Business Administration, yagifuna okuva mu Heriot-Watt University. Yeetabye mu masomero amalala mangi ag'eby'obusuubuzi, ag'obukulembeze n'eby'okutereka sente mu bank, okusinziira ku bimukwatako ku yintaneeti.

## Emirimu
Monday yafuuka munnabbanka mu 1994, ng'atandika ng'omubalirizi w'ebitabo mu Centenary Bank. Emyaka bwe gyagenda giyitawo, yagenda mu maaso n'okufuuka Omubalirirzi w'ebitabo omukulu mu Centenary Bank mu 2001. Mu 2004 yaleka Centenary neyeegatta ku Uganda Wildlife Authority, ng'akulira eby'ensimbi n'obukulembeze, okuva mu Ogwomukaaga 2004 okutuuka mu Ogusooka 2007.

Oluvannyuma yeegatta ku Commercial Microfinance (CMF), ekitongole kya Tier II Microfinance Institution, n'atuuka ku mutendera gwa senkulu w'ekitongole. Industrial and General Insurance Company Plc. of Nigeria bwe yafuna CMF mu 2008, n'eyita ekitongole Global Trust Bank, Monday yaweerezaako ng'avunaanyizibwa ku ntambula y'emirimu ow'akaseera nga tannavaayo kwegatta ku BOA-Uganda. Mu 2009, yalondebwa okuweereza ng'avunaanyizibwa ku ntambula y'emirimu mu kitongole ekya BOA-Uganda. Yakakasibwa u kifo ekyo mu Ogwekkuminebiri 2010, ekifo kye yamala ng'akyaliko okutuusa lwe yaleka omulimu mu Ogwokuna 2014.

Okuva nga 30 Ogwomukaaga 2014, Monday yakolanga ng'avunaanyizibwa ku ntambula y'emirimu mu kitongole ekya Crane Bank Rwanda Limited. Commercial Bank of Africa (Rwanda) bwe yagula Crane Bank Rwanda, nga 21 Ogwokubiri 2018, Edigold Monday yafuuka avunaanyizibwa ku ntambula y'emirimu bbanka empya.

Mu Ogw'omusanvu 2018, CBA Rwanda yalonda Lina Mukashyaka Higiro, omunarwanda ng'avunaanyizibwa ku kukuuma erinnya ly'ekitongole, mu kifo kya Edigold Monday.

## Laba era

* List of banks in Uganda
* List of banks in Rwanda
* List of banks in Kenya
* List of banks in Africa

## Ebyawandiikibwa


## Enkolagana ez'ebweru

* Website of Cranw Bank Rwanda
* Brief Biography
Jessica Naiga

**Jessica Naiga Ayebazibwe**, (née Jessica Naiga), era nga ye **Naiga Ayebazibwe**, (1 Ogusooka 1965 – 25 Ogwomukaaga 2018) yali Munnayuganda, munnamateeka ra omulamuzi eyaweereza ng'omulamuzi wa Kkooti ya Uganda enkulu, okuva nga 29 Ogwokuna 2014.

## Obuto bwe n'emisomo gye
Yazaalibw mu Uganda era n'asomera ku masomero aga bulijjo mu misomo gye egya Pulayimale ne sekendule. Yafuna Diguli esooka mu mateeka, okuva ku Ssettendekero wa Makerere, Yunivasite ya Gavumenti esinga obukulu n'obunene mu Uganda. Era yafuna Dipuloma mu kukwasisa amateeka, gye yafunaokuva ku Law Development Centre mu Kampala, ekibuga ky'eggwanga ekikulu era ekisinga obunene. Yali Mmemba mu kibiina ky'abannamateka ba Uganda.

## Emirimu gye
Nga tannaba kulondebwa mu kkooti enkulu, okumala emyaka musanvu okuva mu 2007 okutuusa mu 2014, Yakola nga munnamateka w'ekitongole kya Uganda National Environment Management Authority.

Yatandiika emirimu egy'obwannamateeka mu 1992 nga munnamateka mu Kkamouni ya *Bazire D’bango and Company Advocates*. Bweyava mu kibiina ky'abannamteeka, yaweebwa omulinu mu kitongole ky'emisolo ekya, Uganda Revenue Authority. Yaweereza eyo okumala emya 10 ng'akwasaganya by'omusolo.

Oluvanyuma lw'okulondebwa kwe mu Kkooti enkulu, yateekebwa mu Divizoni ekwasaganya ensonga za Famire.

## Obulamu bwe obw'omunda
Omukyala ow'ekitiibwa Jessica Naiga Ayebazibwe ya maama wa baana basatu.

## Laba na bino

* Julia Sebutinde
* Catherine Bamugemereire

## Ebijuliziddwamu


## Ebijuliziddwamu eby'ebweru wa Wikipediya

* Omulamuzi Jessica Naiga afiira mu maka ge nga 25 Ogwomukaaga 2018.
Jessica Eriyo

**Jessica Eriyo** (26 Ogwomunaana 1969 – 12 Ogwomunaana 2022) Munnayuganda, musomesa, munnabyabufuzi era akiikirira eggwanga mu ggwanga eddala. Yaweereza nga omumyuka w'omukulembeze w'akakiiko ka East African Community, (EAC), avunaanyizibwa kulinyisa sekita y'ebyenjigiriza. Yalondebwa mu kifo ekyo nga 30 Ogwokuna 2012.

## Obuto bwe n'emisomo gye
Eriyo yazaalibwa mu Disitulikiti y'e Adjumani nga 26 Ogwomunaana 1969. Yafuna Diguli esooka eya Bachelor of Arts in social science ne Dipuloma mu busomesa. Era yalina Satifikeeti bbiri; eya project planning and management ne satifiketi mu byuma bikalimagezi eya certificate in computer science. Yaweebwa Diguli ey'okubiri mu By'enkulakulana eya Master of Arts degree mu development studies okuva ku Ssentendekero wa Makerere.

## Emirimu gye egy'asooka
Mu 1994, Eriyo yakola ng'omusomesa wa sekendule ku Kololo Senior Secondary School 

mu Kololo, ekisangibwa mu Kampala, ekibuga kya Uganda era ekisinga obunene mu Ggwanga. Wakati wa 1998 ne 1999, yali musomesa ku Our Lady Consolata Senior Secondary School. Yaweereza nga akwasaganya emiwndo gy'abantu mu Disitulikiti y'e Adjumani, okuva mu 1999 okutuusa mu 2001. 

## Emirimu gye egy'ebyobufuzi
Yayingira mu by'obufuzi mu 2001, okuvuganya ku kifo ky'omubaka wa Paalamenti omukazi owa Disitulikiti y'e Adjumani. Yawangula era n'addamu nalondebwa mu  2006 ku kaadi yekibiina kya National Resistance Movement, era yaweereza mu Paalamenti okutuusa 2011. Mu kalulu k'eggwanga aka 2011, Yafiirwa ekifo kye eri Jesca Ababiku, ey'esimbawo ng'atalina kibiina.

Eriyo yaweereza nga Minisita omubeezi ow'abutonde mu Kabinenti ya Uganda, okuva mu 2006 okutuusa 2011. Mu kukyusibwa ka Kabinenti nga 27 Ogwokutaano 2011, yawandulwa nasikizibwa Flavia Munaaba.

Mu Gwokuna 2012, Eriyo yalondebwa ku ky'omumyuka w'aomukulembeze w'ebyenkulakulana mu sekita y'ebyenjigiriza mu East African Community. Yadda mu bigere bya Beatrice Kiraso, Munnayuganda omulala eyaweereza mu kifo ekyo wakati w'oGwokuna 2006 n'Ogwokuna 2012.

## Ebimukwatako eby'omunda
Eriyo yafiira mu Ddwaliro lya Kkookolo erya MD Anderson Cancer Center mu Houston, United States, gye yali afunira obujjanjabi bw'ekirwadde kya Kkookolo nga 12 Ogwomunaana 2022, ku myaka 52.

## Laba na bino
 

## Ebikulu


## Ebijuliziddwamu


## External links

* Website of the Parliament of Uganda
* Website of the East African Community
* Full Ministerial Cabinet List, June 2006 
* Full Ministerial Cabinet List, February 2009 
* Full Ministerial Cabinet List, May 2011.
Hadija Namanda

Hadija Namanda oluusi eriwandiikibwa nga **Hadijah Namanda** yazaalibwa nga 18 Ogwekkuminogumu, 1975, munayuganda eyakuguka mu by'emizannyo. Ye mukyala eyasooka okubeera omukulembeze mu byafaayo bya Uganda Volleyball Federation (2017-2021) . Ye nnannyini Tena Tennis Academy era akola ng'omuwanika wa African Volleyball Confederation (CAVB) mu East Africa. Hadijah era akola mu kitongole ekya Voter Data Management mu Uganda Electoral Commission.

## Obulamu bwe obwasooka
Ye mwana asooka mu baana omusanvu ab'omugenzi Sawuya Naggayi ne Abdu Ssenyondo ab'omu Disitulikiti y'e Masaka. 
Hadija yagenda mu ssomero lya Shimoni Demonstration School ku Pulayimale ne Gayaza High School era neyeyunga ku Makerere University okufuna diguli ye esooka.  Hadija mu kiseera kino asoma diguli ey'okubiri mu Sports Management German sports University of Cologne.

## Emirimu
Hadija yafuna ekitiibwa eky'obwa Pulezidenti owa Federation of Uganda Volleyball Federation nga 9 Ogusooka 2017 ng'asikira Sadik Nasiwu mu bigere. 
Mu Ogwekkumi 2020, Hadija yavuganya mu kibiina kya Confederation of African Volleyball (CAVB) naye teyafuna buwanguzi oluvannyuma lwa gweyalli avuganya naye okuva e Lesotho okumuwangula.
Namanda yetabye mu mizannyo egiwerako, omuli ne table tennis, gye yafuna ekifo eky'omwenda mu Afirika mu 1996, ne badminton. Ye mutendesi wa A Level II FIVB Volleyball eyakakasibwa era diifiri wa Volleyball ku mutendera ogwensi yonna.

## Amaka
Ye maama wa Tendo Mukalazi ne Kirabo Namutebi.

## Ebyawandiikibwa

## Enkolagana ez'ebweru

* Olukalala lw'abakulembeze ba UVF - UVF: Uganda Volleyball Federation of Uganda
* FIVB - National Federation
* Hadija Namanda esembayo ku mukono
* Hadija Namanda yalondebwa okubeera omukulembeze w'omupiira gwa volleyball
* Okukubaganya ebirowoozo ne Hadija Namanda - Pulezidenti wa UVF. Emizannyo gy'oku ttaka Emizannyo egy'oku ttalo
* Okuvvuunula okwolesebwa kwa Nasiwuz nga baddayo ku mukono gwa UVF
* Abavubuka bano aba Uganda bawangudde emidaali mingi olw'obumanyirivu bwabwe mu kuwuga - Ono ye Uganda
* Volleyball: Abeesimbyewo basatu mu mpaka z'obukulembeze bwa Federation
* Omukulembeze omupya owa volleyball aggyibwako emirimu gye
* Namanda akuuma omupiira okubuuka mu Uganda
Edith Sempala

**Edith Grace Sempala** abasinga gwebatera okuyita Edith Bafakulera, munayuganda akola obwa yinginiya, mukoze wa gavumenti, mukungu ng'ate munabyabufuzi alwanirira eddembe ly'abantu, ng'awereza ng'akulira era omuwi w'amagezi mu baanka y'ensi yonna okuva mu mwaka gwa 2008. Abadde awereza ng'akiikirira Uganda mu mawanga ag'obuzinga obusingaanibwa mubukiika ddyo bw'ensi okuli Denmark, Finland, Iceland, Norway ne Sweden, nga kuno kw'oteeka amalala gy'abadde nga Amerika, ekibiina ekigata amawanga g'okulukalo lwa Afrika, Ethiopia ne Djibouti.

## Ebimukwatako ng'eby'enjigiriza
Yazaalibwa ng'enaku z'omwezi 28 mu mwezi ogw'ekumineebiri, mu mwaka gwa 1953 mu Namutamba, ng'enaku zino gyebayita disitulikiti y'e Mityana mu bitundu by'amasekati gw'eggwanga lya Uganda.Yasomera  *Namutamba Demonstration School* mu by'emisomo gye ebyasooka oba egya pulayimale. Yagenda ku Gayaza High School, ng'eno gyeyatuulira S.4 , gyeyava okugenda ku Nabumali High School gyeyamalira S.6.Mu mwaka gwa 1973, yagenda kutendekero lya she entered Peoples' Friendship University mu ggwanga lya Russia, ng'ebiseera eby' baali bagiyita yunivasite ya Lumumba, ng'eno gyeyatikirwa ne diguli mu bya saayaansi, ne diguli ey'okubiri eya saayaansi mu bya yinginiya, ng'emisomo gye yagimaliriza mu mwaka gwa 1979.

## Emirimu gye
Oluvannyuma lw'emisomo gye mu biseera ebyo gyebaayita nga Soviet Union yamala emyaka musanvu (1979 to 1986), mu ggwanga lya Sweden, ng'omunoonyi w'obubuddamu. Mu mwaka gwa  1986, oluvannyuma lw'enkyuka kyuka mu gavumenti mu Kampala, yatuumibwa omubaka wa Uganda mu mawanga g'ebizinga ebiri mu bukiika ddyo bw'ensi, ng'asinziira mu kibuga Copenhagen, eky'eggwanga lya Denmark,gyeyaweerereza okumala emyaka 10. Mu mwaka gwa 1996, yatuumibwa omubaka wa Uganda mu ggwanga lya Ameriak, ng'asinziira mu Washington DC. Yawereza eyo okumala emyaka 10. Mu mwaka gwa 2006, yatuumibwa okubeera omubaka wa Uganda mu kibiina ekigata amawanga ga semazinga wa Afrika, ng'amakanda agatadde mu kibuga Addis Ababa,eky'eggwanga lya Ethiopia. Yali aweereza ng'omubaka wa Ethiopia ne Djibouti. Yaweerza mu  kifo kino okuva mu mwaka gwa 2006, okutuusa ogwa 2008. Mu mwaka gwa 2008, yeegata ku baanka y'ensi yonna ng'eyali akulira eby'emirimu, ng'era eyali atwala abawi b'amagezi, ensonga z'ensi yonna, ofiisi ya baanka y'ensi yonna ey'omumyuka wa pulezidenti avunaanyizibwa ku by'ensonga z'ebweru w'eggwanga. Mu mwaka gwa 2015, yatuumibwa omuwandiisi ow'ekitongole ky'amawanga amagate, okuwereza ku kibiinja ky'abawi b'amagezi abeekaanya enzimba ey'emirembe.

## Obulamu bwe ng'omuntu
Edith Grace Sempala yafumbirwa Patrick Ssempala, nga wadde babadde baayawukana okuva mu mwaka gwa 1996, ng'abadde ayagala baawukane mu mateeka. Edith maama era ng'alina abaana basatu.

## Laba ne bino

* Disitulikiti y'e Mityana 
* Olukalala lw'ebibiina by'eby'obufuzi mu Uganda 
* Amama Mbabazi
Sarah Kagingo

**Sarah Kagingo** (yazaalibwa 1978) munayugandanga mukyala musuubuzi, omukugu mu by'empuliziganya era munnabyabufuzi.  Mu kiseera kino akola ng'omuwandiisi w'amawulire omukulu mu Palamenti ya Uganda. Yavunaanyizibwa ku nkola y'emirimu mu kitongole ekya SoftPower Digital Communication Ltd.

## Obutoowe n'obuyigirize
Kagingo yazaalibwa mu 1978 mu kyalo ekya Kajara, mu Disitulikiti eye Ntungamo, yasomera ku Trinity College Nabingo mu UCE ne Mt St Mary's College Namagunga mu UACE.
Yafuna Bachelor of Library and Information Science okuva mu Makerere University.

## Emirimu gye
Mu 1997, Kagingo yalondebwa ng'omukulembeze w'abayizi ab'oku yunivaasite e Makerere University 1997–1998 nafuuka ow'okubiri okuvuganya ku kifo kino n'akiwangula bukya Makerere University  etandikibwawo mu 1922. 
Aweereza mu bitongole eby'enjawulo ng'omuyambi wmu kunoonyereza n'oluvannyuma n'akolako ng'omwogezi w'ekiitongole ekya Divintiy Union Limited ekibiina eky'obwannakyeewa,era ng'akulira okunoonyereza ku Akiba International.  Mu 2013, Kagingo yalondebwa nga omuyambi omukulu owa Pulezidenti ku by'empuliziganya (2011-2014.).  Yeyali avunaanyizibwa ku byempuliziganya mu kitongole ekya(2015-2017). 
Y'avunaanyizibwa ku nkola ey'emirimu mu kitongole ekya SoftPower Digital Communication Ltd era nga y'akulira amawulire agafulumizibwa SoftPower News ekitongole ky'amawulire ekikolera ku miikutu egy'emitimbagano ekisangibwa mu Kampala.
Nga 3 Ogw'omunaana 2021, Kagingo yalondebwa ng'omuwandiisi omukulu owa sipiika owa Palamenti ya Uganda.

### Eby'obufuzi
Mu 2012 ne 2017, yavuganya ku kifo ky'o mubaka owa EALA ttikiti ya NRM naye yawangulwa.

## Ebirala bye balowoozaako
Yaliko Pulezidenti w'ekitongole ekigatta aboogereara ebitongole ekya Uganda's Public Relations Body (2018[[2018]20].  Kagingo aweereza ng'omu ku b'olukiiko olwa PSFU, era yaliko mmeba ku lukiko olugatta abakulira emikutu gy'eby'empuliziganya olwa National Association of Broadcasters

## Ebijuliziddwa
Emily Nakalema

**Emily Nakalema** eyazaalibwa ng'amannyikiddwa nga  Emily Kyomugisha, yazaalibwa mu mwaka gwa 1994 nga munayuganda omukazi ng'akuba bikonde oba eyeenyigira mumuzannyo gw'ebikondeavuganya mu kibinja ky'abakyakayiga mu buzito bwa welterweight. Okutuuka mu mwezi ogw. Alina n'omudaali ogw'ekikomo gwetawangula mu mizannyo egyali egy'okusunsula abaali bagenda mu olympics mu mwaka gwa 2020.

## Ebimukwatako n'eby'enjigiriza bye
Emily Nakalema ng'amannyikiddwa nga Emily Kyomugisha, nga kitaawe ye Samuel ne Teopista Kyomugisha mu Mbarara in Mbarara, nga ye mwana ow'okusatu mu famire ey'abataano. Yasomera ku Kulumba Primary School, gyeyava oluvannyuma n'agenda ku Allied Secondary School, mu mwaka gwe ogwali gusooka ogwa sekondale oba siniya.Oluvannyuma yaweebwa ekifo ku Citizen High School, ey'e Mbarara nga yali agenda kusomera ku bweereere olw'okubeera nga yali amannyi eby'emizannyo, wabula oluvannyuma teyamalako nakusoma n'avaayo mu mwaka gwa 2016 , n'agenda mu kibuga ky'e Kampala.

## Okwenyigira mu by'emizannyo
Emily Nakalema yatandika eby'emizannyo, ng'asamba mupiira  ng'era yasambirako kiraabu ya Mbarara United FC mu mpaka z'okulambula ebitundu eby'enjawulo, nga tanaba kugenda mu Kampala, kutandika kwenyigira mu muzannyo gw'ebikonde mu mwaka gwa 2018.

Ebikonde abikubira mu kiraabu y'ekyalo eyitibwa, Katwe Boxing Club ng'era akiikiridde Uganda mu mpaka z'emitendera gy'ebitundu wamu n'egy'okusemazinga .

## By'awangudde

* Omudaaligwa zaabu mu mwaka gwa 2018, mu mpaka z'emizannyo egyetabibwamu amawanga gw'omubuvanjuba bwa Afrika
* Omudaali gw'ekikomo mu mizannyo gy'okusunsula abaali bagenda mu mizannyo gya Olympics egya 2020
Quiin Abenakyo

**Quiin Abenakyo** (yazaalibwa 11 Ogwokubiri 1996) ye munayuganda omwolesi w'emisono era eyawangula empaka za nnalulung wa Uganda mu 2018. Yakiikirira Uganda mu mpaka eza nnalulungi ow'ensi yonna eza Miss World 2018 mu China , Abenakyo yawaweebwa enguleeya nnalulungi asinga mu Africa eza Miss World Africa 2018. Mu mpaka za Miss World 2018, Abenakyo yawangula empaka bweyawangulira mu kifo ekya bannalulungi abali basigaddeko 5. Ye munayuganda eyasooka okusbbera mu kifo kino ekya waggulu.muntu wa Uganda asoose okuteeka ekifo kino ku ntikko mu mpaka zino eza buli mwaka.

## Ebyafaayo n'okusoma
Abenakyo yazaalibwa mu Disitulikiti eye Mayuge, mu Ogwokubiri 1996, eri Charles Sembera, Omusoga, okuva mu Disitulikiti eye Mayuge ne Alice Kyamulesire, Omutooro, okuva mu disitulikiti eye Kabarole. Yasomera ku St. Josephī's Girls Nsambya era n'afuna diguli mu bya busuubuzi, okuva mu Makerere University Business School.

## [[:en:Miss_Argentina|Empaka]] za Miss Uganda 2018
Mu mpaka za Miss Uganda 2018, Abenakyo yawangula abavuganyi abalala 21 okusobola okuwangula engule. Empaka zategekebwa mu Kampala Sheraton Hotel.

Omusazi w'empaka omulamuzi omukulu yali ku mukolo ogwo yali Zari Hassan, era nga akolanga omuyima w'ekempaka zino eza Miss Uganda beauty pageant. Yawangula emmotoka ey'ekika ekya Toyota Wish. Mu ngeri y'emu, Abenakyo n'abawanguzi abalala okwali, Patience Martha Ahebwa ne Trya Margach baaweebwa sikaala mu Uganda Aviation School omuli okutendekebwa kw'abakozi abakolera mu nnyonyi.

## [[:en:Miss_World_2018#Continental_Queens_of_Beauty|Empaka za]] World 2018
Abenakyo yakiikirira Uganda mu mpaka za Miss World 2018, ezategekebwa mu Sanya, China, mu Ogwekkuminebiri 2018, era nga zino z'empaka z'ensi yonna ezisinga obunene. Mu mpaka zino, yagattibwa ne Miss Argentina Victoria Soto. Abenakyo yayogera ku kuyamba omwana omuwala mu pulojekiti ye gyeyayuta "Fighting Teenage Pregnancies". Abalamuzi bonna abasatu baamulonda, ne bamusindika mu 30 abalina okuvuganya okwa waggulu, omuzannyi wa Uganda eyasooka okulinnya waggulu ennyo, era mu byafaayo by'empaka eza Miss World beauty pageant. Yafuna ekifo ekisooka mu bitaano, ekifo ekisingayo obunene mu mpaka z'omu Uganda ezaasinga okuwangula mu Miss World. Yafuna engule ya Miss World Africa. Minisita w'eby'obulambuzi mu Uganda yagamba nti gavumenti yakufuula Quiin Abenakyo omubaka w'ebyeby'obulambuzi mu ggwanga okuva lw'okumanyikibwa enis yonna ng'amaliririza okutuuka ku kifo ekya 5 mu Miss World 2018 oluvannyuma, Vanessa Ponce owa Mexico (Miss World 2018) ne Nicolene Pichapa Limsnukan owa Thailand, eyafuna ekifo ekyokubiri ne Kadijah Robinson owa Jamaica ne Maria Vasilevich owa Belarus, yafuna ekifo mu Top 5.

## Laba era

* Miss Uganda
* Enid Mirembe
* Dora Mwima

## Ebyawandiikibwa

## Enkolagana ez'ebweru

* Abenakyo Quiin ku Twitter
* https://instagram.com/abenakyoquiin ku Instagram
* https://www.facebook.com/officialQuiinAbenakyo/ ku Facebook
* Munnaba Abazannyi ba Miss Uganda 2018 Nga 25 Ogwomusanvu 2018.
Lynda Ddane

**Lynda Uwamahoro Ddane**, amanyiddwa nga **Lynda Ddane**, ye DJ omunayuganda omukyala, aweereza ku leediyo, era omuweereza wa TV. Lynda Ddane y'omu ku bantu ab'aatikivu ku miktu gy'omutimbagano era nga y'akiikirira Airtel.

## Ebyafaayo n'okusoma
Lynda Ddane yazaalibwa 25 Ogwekkumi 1994. Yasomera ku Makerere University.

## Emirimu

### Omulimu gw'oku ttivvi
Lynda Ddane yatandika omulimu gwe ku Urban Television ng'ayanjula pulogulaamu eyitibwa Campus 101 nga taneegatta ku UBC television gyeyali omu kubakola pulogulaamu eya Jam ne Calvin the entertainer. Yaleka omulimu gwe mu UBC n'asalawo essira okuliteeka ku kubeera  youtuber nga taneegatta ku NTV Uganda ng'omu ku baweereza aba pulogulaamu NTV The Beat ne Daggy Nice. Okuva mu 2023, y'omu ku baweereza NTV dance party.

### Omulimu gw'oku leediyo
Lynda Ddane yakolako ku Radio City, Uganda nga yemwanjuzi wa pullogulamu ey'okumakya bweyali tanavaayo kugenda ku KFM gy'akolera pulogulaamu eya Da Hook.

## Ebyawandiikibwa
Emily Nanziri

**Emily Nanziri,** yazaalibwa ng'enaku z'omwezi 25, mu mwezi gw'ekuminoogumu, mu mwaka gwa 1987, nga munayuganda omudusi w'emisinde egy'akafubutuko, avuganya okusinga mu mita 400. Yakiikirira eggwanga lye mu mpaka eziri mu lubu olumu ne Bungereza ez'emirundi esatu, okutandika n'ez'omwaka gwa 2010.

## Empaka z'ensi yonna
Ygibwamu mu luzannya lw'akamalirizo

## Bw'akoze ng'omuntu
**Wabweru mu kisaawe**

* Mita 200, edakiika 24.15 nga zaali mu kibuga ky'e Nairobi mu mwaka gwa 2011
* Egya mita 400, nga yadukirawo edakiika 53.30 nga gino gyali mu Kampala mu mwaka gwa 2014
* Emisinde gya minta 800 nga yadukirawo edakiika  2:09.71, nga gyali mu kibuga Kampala mu mwaka 2018
Sylvia Rwabogo

**Sylvia Rwabwogo** Munnayuganda munna mawulire era munna byabufuzi,eyaweereza nga Akiikirira Abakyala ku Disituliliti y'eKabarole, mu paalamenti ya Uganda eyekkumi (2016–2021).

## Obuvo bwe n'okusoma kwe
Yazaalibwa mu Disitulikiti y'eKabarole District nga 12 Ogw'okutaanao mu 1976. Yasomerako ku masomero g'omuyuganda okutuusa lweyamaliriza siniya ey'okuna mu 1994. Yeetongerayo naafuna Satifikeeti mu Project Planning and Management ku Makerere University, mu 1998. Yeeyongerayo naafuna Satifeeti mu ssomo lya computer science, gyeyafuna mu 2000, era nayo yagifunira mu Makerere University. Mu 2002, yatikkirwa ne Dipulooma ya Diploma mu By'amawulire n'ebyempuliziganya, nga yalikolera mu Uganda Management Institute, mu Kampala. Era alina Diguli gye yakolera ku Mountains of the Moon University, e Fort Portal, Mu kitundu Ky'obuvanjuba bwa Uganda.

## Emirimu gye nga tannayingira by'abufuzi
Rwabogo yatandika okukola mu 1997,nga ofiisa akola ku nsonga z'okukulaakulanya bantu mu bitundu omuli abakyala nabaana. Oluvannyuma yakola nga omutendesi w'abantu mu bitundu mu Kitongole ky'obwa nakyewa ekiyitibwa *Africa Media Alliance*, nga kyakola okutuusa mu 2000. Okumala omwaka gumu, yakola omuyizi ali mu kugezesebwa mu by'okusaka amawulire mu lupapula lwaNew Vision .

Mu myaka kkumu neesatu egyaddako okutuusa mul 2015, yakola mu bifo ebiwerako ku leediyo ezenjawulo, omwali  (a) Voice of Toro (b) Better FM ne (c) Hits FM.

## Mu by'obufuzi
Okutandikira mu 2006, okutuusa emyaka kkumi, Sylvia Rwabogo yali akola nda mmemba ku kakiiko akaali kaddukanya Disitulikiti y'eKabalore, omwali ekifo kya Ssaabawandiisi w'eKabalore okumala emyaka musanvu, naddako okukola nga Kkansala ku Disitulikiti okumala emyaka etaano oluvannyuma nga Omumyuka W'omwogezi ku Disitulikiti okumala emyaka etaano nga olumu emirimu gyasibagananga mu budde.

Mu 2016, yawangula akalulu ku Ky'akiikiriira Abakyala e Kabalore mu kibiina ky'abalonzi wansi wa bendera yaNational Resistance Movement.

Mu kuteesa okwali mu paalamenti mu 2017 ku ky'okujjawo ekkomo ku myaka mu Ssemateeka wa Uganda, Rwabogo ye yali omukulu mu kuwakanya kino.

## okusoomoozebwa
Okutandika n'Ogw'ekkuminoogumu gwa 2017, Sylvia Rwabogo yatandika okufuna amasimu n'obubaka obwali butakwatagana okuva ew'omuntu gweyali tamanyi nga mu kusooka MP yalowooza y'omu ku baakakiiko k'abalonzi. Wabula oluvannyuma, amasimu gaafuuka ag'omukwano era ennamba y'omuntu ono naagiggalawo naye omuntu ono yawalawo naakozesa obubaka obuwandiike mu ssimu.

Obubaka buno bwebwasukka, Mukyala Rwabogo ono atalina musajja yawaaba ku Ppoliisi, nebatega akatego nebakwata omuntu ono. Eyakwatibwa ky'amanyika nti yali muvubuka wa myaka 25-year-omuyizi mu kkolegi era naateekebwako omusango gw'okuweereza obubaka obunyiiza. Yasingisibwa omusango era nebamusiba okumala emyaka ebiri.

## Obuvunaanyizibwa obulala
Sylvia Rwabogo mmemba ku kakiiko ka Siriimu n'endwadde endala . Ensangi zino ali ku kakiiko k'ebyobulimi.

## Laba na bino

* Paalamenti ya Uganda
* Disitulikiti ye'Kabalore

## Ebijuliziddwa


## Linki endala

* Website ya paalamenti ya Uganda
Santa Anzo

**Santa Anzo** ye munayuganda omwolesi w'emisono, omutunzi w'emisono era mukyala musuubuzi.ye mutandisi era avunaanyizibwa ku nkola y'emirimu mu kitongole ekya *Arapapa Fashion House*, ekisangibwa mu Kampala, ekibuga ekikulu ekya Uganda. Era ye mutandisi era Pulezidenti wa *Uganda International Fashion Week*, omwoleso gw'engoye ogubeerawo buli mwaka.

## Ebyafaayo n'okusoma
Santa Anzo yazaalibwa mu Uganda, awo nga mu 1975. Bazadde balina ensibuko mu disitulikiti y'e Moyo, mu kitundu ky'e West Nile mu Uganda.

Yasomera ku Old Kampala Primary School, nga tannaba kukyuuusibwa kudda ku Bat Valley Primary School، gye yafuna ebbaluwa ye ey'okusoma Primary School Leaving Certificate. Mu kusoma kwe okwa O-Level, yagenda mu *Madhvani College*, mu Wairaka, Jinja District. Yasomera ku *Progressive Secondary School*, mu Bweyogerere, Wakiso District, gye yamaliriza emisomo gye egya A-level n'afuna dipulooma ye eya High School. Oluvannyuma yaweebwa ekifo mu *Dolphins Fashion School*, mu Kampala, gye yamaliriza n'attikirwa dipulooma mu  Fashion Design.

## Emirimu
Mu 1995, Muky. Anzo yafuna omulimu ng'omuweereza mu Kampala Casino. Era yakwasibwa omulimu ng'omwolesi w'emisono mu kifo kye kimu era n'akola ng'omwolesi w'emisono awatali kuweerreza mu baala. Mu 1999, yasisinkana Sylvia Owori era bombi baatandikawo *Ziper Models*, nga Anzo y'akolanga kitunzi ate Owori ng'ayavunaanyizibwa ku ngeri emirimu gyegikolebwamu. Anzo yakola nga kitunzi, atendeka abolesi b'emisono era omwanjuzi w'emisono. Yakolanga ku by'ensimbi, awamu n'ebivulu by'engoye. Enkolagana yabwe yamala emyezi 16, nga Anzo tannava mu Ziper Models.

Mu 2001 Anzo yava mu Ziper Models n'atandikawo Arapapa. Arapapa kitegeeza ekiwojjolo mu lulimi lwe olu Madi. Oluvannyuma lw'emyaka ebiri, yatongozza  Uganda International Fashion Week.

Alaze emisono gye mu myoleso egy'enjawulo omuli Fashion for Peace initiative, Kenya Fashion Week, Mozambique Fashion Week, Swahili Fashion Week mu Dar-es-Salaam, Tanzania, Africa Fashion Exchange, mu Durban, South Africa, n'ebirala.

## Awaadi n'ebitiibwa

* Ekifo eky'okubiri ekya East African Designer of the year award mu Swahili Fashion Week, mu Deesemba 2012, mu Nairobi, Kenya.
* Omwogezi mu lukungaana olwasooka olwa Fashionprenuer olwategekebwa Abryanz Style & Fashion Awards (ASFAs), mu Okitobba 2018, mu Kampala, Uganda.
* Ekirabo kya Presidential Transformers Appreciation Award ekyasooka, mu Deesemba 2016, mu Kampala, Uganda.
* Ebirabo bya Pioneer Ground Breaking by Uganda Women Entrepreneur's Association, ICON ne International Labour Organization.
* Yalagibwa ku Africa Fashion Exchange 2018 mu Durban, South Africa.
* Lifetime Fashion Icon Achievement Award 2015.
* Mu 2014, omukulembeze w'akakiiko k'ebyokwerinda ak'ekibiina ky'amawanga amagatte, yalonda Santa Anzo ng'omu ku bakazi 87 abaasinga okuwanirira obuwanvu mu Uganda, n'asiimibwa olw'ekifo eky'omugaso kye yakola mu kutandikawo emirimu gy'okwambala n'okukuba ebifaananyi mu Uganda.

## Laba era

* Anita Beryl
* Patricia Akello

## Ebyawandiikibwa

## Enkolagana ez'ebweru

* Santa Anzo: Untold story
Lilly Ajarova

**Lilly Ajarova** (yazaalibwa mu 1969) munayuganda omulwanirizi w'obutonde era omukugu mu by'obulambuzi. Y'avunaanyizibwa ku ndabika y'ekitongole ekya Uganda Tourism Board (UTB), ekitongole kya gavumenti ekivunaanyizibwa ku ku kutumbuula eby'obulambuzi. Yalondebwa mu kifo ekyo nga 10 Ogusooka 2019.

Nga kino tekinnabaawo, okuva mu 2005 okutuuka mu 2019, yaweereza nga Senkulu  w'ekitongole ekya *Chimpanzee Sanctuary & Wildlife Conservation Trust*, nnannyini/omukozi wa Ngamba Island Chimpanzee Santuary, ku Nnyanja Victoria.

## Ebyafaayo n'okusoma
Yazaalibwa mu Uganda ku ntandikwa ya 1969 (Ogusooka oba Ogw'okubiri). Yasomera mu masomero ga pulayimale ne sekendule ag'omu kitundu. Yasomera mu Makerere University, yunivaasite y'eggwanga esinga obunene , n'afuna diguli esooka eya Sayansi mu Psychology and Sociology. Diguli ye ey'okubiri eya Business Administration, yagifuna okuva mu Eastern and Southern African Management Institute (ESAMI), mu 2004. Lilly era alina dipulooma mu Hotel and Tourism Management okuva mu International Institute of Tourism and Management mu Austria. Mu ngeri y'emu, alina satifikeeti mu bumanyirivu obw'ensonga z'akakiiko, okuva mu Oslo ne Akershus University College of Applied Sciences.

## Emirimu
Okumala emyaka egisukka mu 8, okuva mu 1996 okutuuka mu 2005, Ms Ajarova yakolerako mu Uganda Wildlife Authority, ng'omukulu w'okukulaakulanya eby'obulambuzi n'okubitunda. Mu kifo ekyo, yalina obuvunaanyizibwa obw'okukulaakulanya obuweereza bw'abalambuzi mu bifo by'obulambuzi mu Uganda.

Okuva eyo yagenda mu kitongole ekya *Chimpanzee Sanctuary & Wildlife Conservation Trust*, gye yali Senkulu w'ekitongole okumala emyaka kkumi n'ena. Ng'ali eyo, yaweereza ng'omu ku b'akakiiko k'eby'obulambuzi mu ggwanga aka Uganda Tourism Board. Ye yali ssentebe w'akakiiko akaategeka n'okulondoola wooteeri z'omu Uganda mu 2015.

Mu Ogusooka ogwa 2019, yalondebwa okukulira UTB, mu kifo kya Stephen Asiimwe. Omumyuka we mu UTB ye Bradford Ochieng. Dr. Joshua Rukundo yamuddira mu bigere ng'omukulu w'ekitongole kya Chimpanzee Sanctuary Trust. Yawaayo ofiisi eyo nga 5 Ogwokusatu 2019.

## Ebirala bye balowoozaako
(1) Ekirabo kya National Golden Jubilee Award 2015

(2) Ekirabo kya Tourism Excellence Award 2017

(3) Ekirabo ky'okukuuma ebisolo 2017 

(4) Omuwanguzi w'eggwanga mu kitongole kya Welfare & Civil Society Organization ekya CEO Global's Most Influential Women in Business & Government, 2018 Awards

## Laba era

* Allen Kagina
* Doris Akol
* Shakila Rahim Lamar
* Gladys Kalema-Zikusoka
* Amos Wekesa

## Ebyawandiikibwa
Evelyn Acham

**Evelyn Acham** (yazaalibwa awo nga mu 1991) mulwanirizi wa butonde okuva mu Uganda era munayuganda akwanaganya ekitongole ekya Rise Up Movement, ekyatandikibwawo mukwano gwe Vanessa Nakate.

Acham yazaalibwa mu mwaka gwa 1991. Y'omu ku ba +Tree Project, ng'ekigendererwa kye kya kusimba emiti 9,000,000. Nga 26 Ogwokutaano, 2020,  Acham yali omu ku bateesa mu kibiina ekya ActionAid ne Women's Agenda's webinar series Women Leading Climate Action series, ekyalina emboozi ey'oku mutimbagano ku ngeri abakazi gye baalwanyisaamu embeera y'obudde ekyuuka mu kiseera ekya COVID-19. Era yafulumya wamu ne Inge Relph - omukulembeze w'ekitongole kya Global Choices - ne Emma Wilkin - omukuŋŋaanya wa Global Choices Tian Arctic Angels - ku 2020 Model United Nations (MUN) Impact Global Summit. Mu 2021, yeetabaa mu lukungaana olw'ekibiina ky'amawanga amagatte olwa 2021 United Nations Climate Change Conference era n'akiikirira Friday for Future Most Affected People and Areas (MAPA). Fridays for Future MAPA y'emu ku bibiina ebirwanirira embeera y'obudde ebyazimbibwa oluvannyuma lw'abalwanirizi b'obudde okusaawo okwekalakaasa okwa Greta Thunberg mu 2018. Acham era yayogerwako mu mboozi ya The New York Times eya 2021 Climate Hub eyitibwa "Passing the Torch: Intergenerational Climate Dialogues" wamu ne Jerome Foster II, Aya Chebbi, Mary Robinson.

Ebirala Acham by'akola mulimu Youth for Future Africa ne Global Choices' action network "Arctic Angels".

## Ebyawandiikibwa


## Enkolagana ez'ebweru

* Akawunti ya Twitter nkakafu
* Okukubaganya ebirowoozo ne Evelyn Acham ku lw'olupapula olwa Bocconi University
Zahara Nampewo

**Zahara Nampewo**, munayuganda munamateeka, mulwanirizi w'eddembe ly'obuntu era munabyanjigiriza. Ye Senkulu w'ekitongole ekya Human Rights and Peace Centre (HURIPEC) ku Makerere University School of Law, mu Kampala, ekibuga ekikulu ekya Uganda era ekibuga ekisinga obunene.

## Ebyafaayo n'okusoma
Zahara Nampewo alina olukalala oluwanvu olw'ebyenjigiriza mu by'amateeka ne mu by'eddembe ly'obuntu. Alina diguli ya Bachelor of Laws okuva mu Makerere University, mu Kampala, ekibuga ekikulu ekya Uganda era ekibuga ekisinga obunene. Alina ne dipulooma mu by'amateeka, gye yafuna okuva mu Law Development Centre, nayo mu Kampala.

Diploma ye eya Advanced mu Human Rights Protection yagifuna okuva mu Abo Akademi University, mu Turku, Finland. Alina ne diguli ey'okubiri mu Mateeka, mu ddembe ly'obuntu, eyamuweebwa University of Nottingham mu Bungereza. Doctor of Juridical Science yafuna okuva mu Emory University mu Atlanta, Georgia, United States.

## Emirimu gye
Nga tanayingira Yunivasite ya Makerere mu 2006, yakolanga ng'omukungu w'amateeka omukulu mu Foundation for Human Rights Initiative (FHRI), ekitongole ky'obwa nakyeewa ekirwanirira eddembe ly'obuntu, ekisangibwa mu Nsambya, ekitundu ekiriraanye mu Kampala. Era yakolanga ng'omukugu mu nsonga ez'obwenkanya obwesigamiziddwa ku kikula mu kitongole ekya United Nations Development Fund for Women, mu Liberia. Amangu nga tanayingira Makerere, yakolerako ekitongole kya Danish International Development Agency (DANIDA), ng'omukwanaganya w'enteekateeka ya Access to Justice.

Mu Yunivasite ya Makerere, Nampewo asomesa by'amateeka era akulira HURIPEC, ekitundu ky'essomero ery'amateeka. Yakuguka nnyo ku ddembe ly'obuntu n'eddembe n'ery'ekikula era asomesa ku kugonjoola obutategeeragana, International Humanitarian Law, Gender Law, Health Law, ne Family Law. Yafulumya ebitabo bingi mu mpapula z'amawulire ku nsonga eno n'emiramwa egikyekusaako.

## Ebirala bye balowoozaako
Dr. Zahara Nampewo y'akulira ekitongole kya Governance and Public Policy Research Center, ekitongole ekya Think Tank, ekisangibwa mu Kampala, Uganda.

## Laba era

* Sylvia Tamale
* Sarah Ssali
* Barbara Ntambirweki

## Ebyawandiikibwa

## Enkolagana ez'ebweru

* Omukutu gwa webusayiti gwa Human Rights and Peace Centre (HURIPEC)
* Abeekenneenya balaga obunafu obw'amaanyi mu kakiiko k'ettaka okuva nga 13 November 2017.
Marie Solome Nassiwa

**Marie Solome Nassiwa**, also **Marie Solome Nassiwa-Martin**, iMunnayuganda Mubalirizi w'abitabo. Dayilekita w'ebyensimbi ku *Baylor Foundation Uganda*, ekitongole ky'obwanakyewa ekissa essira ku kutumbula eby'obula by'abaana, endabirira, okutangira n'enzijjanjaba y'enddwadde z'abaana abato mu Uganda.  Baylor Foundation Uganda ekolagana ne Texas Children's Hospital ne Baylor College of Medicine.

Yali akulira eby'ensimbi mu Kkampuni esinga okubunyisa amasanyalaze mu Uganda eya Umeme Limited, ng'elina ba Kasitoma obasukka mu 1,125,000, okuva mu Gwokuna 2018, ng'elina emigabo mu Uganda Securities Exchange ne mu Nairobi Stock Exchange.

## Obuto bwe ne misomo gye
Nassiwa yasomera ku University of Greenwich imu Bungereza, gye yatikkirwa Diguli esooka mu bubalirizi bw'ebitabo ne by'ensimbi. Mmemba mu kibiina kya Fellow of the Association of Chartered Certified Accountants mu Bungereza n'ababalirizi b'ebitabo ba Gavumenti mu Uganda.

## Emirimu gye
Oluvanyuma lw'okutikkirwa kwe okuva ku University of Greenwich, yakola ne British Aerospace Systems Limited. Oluvanyuma y'adda mu Shell Finance Operations n'oluvanyuma, Morgan Stanley mu Bungereza. Yegatta ku Umeme nga maneja w'ebyensimbi (omubalirizi w'ebitabo), nga tannaba kulinyisibwa mu kifo ky'akulira eby'ensimbi.

## Obuvunaanyizibwa obulala
Marie Solome Nassiwa Martin yaweereza nga Dayilekita ku *Association For Reaching & Instructing Children In Africa*, ekibiina ekitakola magoba, ekisangibwa mu Norwich, United Kingdom, okuva nga 10 Ogwomwenda 2009, okutuusa lwe yalekulira nga 3 Ogwekkuminebiri 2012.

## Laba na bino

* Uganda Securities Exchange

## Ebijuliziddwamu

## Ebijuliziddwamu eby'ebweru wa Wikipediya

* Website of Umeme Limited
* About Marie Solome Nassiwa Martin
Mariam Nalubega

**Mariam Patience Nalubega** munnabyabufuzi wa Uganda. Ye mubaka omukazi akiikirira Disitulikiti y'e Butambala mu Paalamenti ya Uganda. Yalondebwa mu kifo kyo mu Gwokusatu 2011. Ngebyo tebinnabaawo, okuva mu 2005 okutuusa mu 2011, yaweerezaako ng'omuwala omuvubuka mu Paalamenti ya Uganda.

## Obuto bwe n'emisomo gye
Yazaalibwa mu Disitulikiti y'e Butambala, masekkati ga Uganda, nga 27 Ogwekkuminogumu 1981 eri **Saidi Lubega** ne **Jalia Nakayange**. Yasomera ku *Makerere University Primary School*, nga tannakyusibwa kutwalibwa mu *Butawuka Secondary School* mu misomo gye egya O-Levo. Yasomera ku *St. Francis Secondary School* e Mengo, mu msomo gye gya A-Levo. Nalubega alina Diguli asooka mu mirimu gya Gavumenti eya Bachelor of Public Administration, okuva ku Dipuloma mu mateeka, gye yafunira ku ttendekero ly'amateeka erya Law Development Centre mu Kampala.

## Ebikwata ku mirimu gye
Okuva mu 2001 okutuusa mu 2006, Mariam Nalubega yali memba mu Kakiiko akakulembera Disitulikiti y'e Mpigi, nga aweereza nga omuwandiisi wa Disitulikiti ow'ebyobulamu okuva mu 2003 okutuusa mu 2006. Mu 2006, yalondebwa ng'omubaka omuvubuka mu Paalamenti, nga yaweereza mu kifo ekyo okutuusa mu  2011. Mu kaseera ako, yaweereza ku kakiiko ka paalamenti ak'ebyensimbi ne ku kakiiko akakwasaganya eby'mpuliziganya  aka Information and Communications Technology. Mu 2011, yalondebwa ng'omubaka omukazi owa Disitulikiti empya eyali eteekeddwawo eya Butambala.

## Obuvunaanyizibwa obulala
Mariam Nalubega nakyeyombekedde era maama wa baana bana, mmemba mu kibiina kya Rorary, musuubuzi era nga asoma Dipuloma ey'ennyongereza eya Diploma in Public admistration

## Laba na bino

* Paalamenti ya Uganda
* Mariam Najjemba
* Disitulikiti y'e Butambala

## Ebijuliziddwamu


## Ebijuliziddwamu eby'ebweru wa Wikipediya

* Website of the Parliament of Uganda
* Uganda: Wolokoso - Gen Otafiire Charms MP Nalubega, Loses Decorum
Margaret Zziwa

**Margaret Nantongo Zziwa** Munnayuganda Munnabyabufuzi era Mubazi w'amateeka. Yaweerezaako nga Sipiika wa Paalamenti ya East African Legislative Assembly (EALA) ey'okusatu mu Arusha, Tanzania. Yalondebwa mu kifo ekyo mu Ogwomukaaga 2012. Yasongebwanu ennwe era nagyibwa mu offiisi nga 17 Ogwekkuminebiri 2014, nga ky'ava ku nneyisa ye n'okukozesa obubi ofiisi ye, naye oluvanyuma yaliyiribwa olw'okuggyibwa mu ofiisi mu ngeri etaali ya mateeka.

## Obuto bwe n'emisomo gye
Yazaalibwa eri Charles Mugerwa ne Josephine Mugerwa ab'e Mpererwe, ekisangibwa mu kibuga kya Uganda ekikuli, Kampala, mu 1963. Margaret Zziwa alina Diguli esooka eya  Bachelor of Arts mu Economics ne Dipuloma ey'enyogereza mu busomesa, nga zombi yazifunira ku Yunivasite y'e Makerere, Yunivasite ya Uganda esinga obukulu mu Yunivasite zonna. Ezimu ku Diguli y'eyokubiri gyeyafunira e  Makerere, iyali ku kikula ky'abantu n'emisomo gy'abakyala eya Master of Arts in Gender and Women Studies. Era alina Diguli endala eya Master of Arts in Social Policy Studies, okuva ku University of Stirling mu Bungereza. Oluvanyuma yaweebwa awaadi ya Doctor of Philosophy okuva ku University of Stirling.

## Ebikwata ku mirimu gye
Nga tannaba kwegatta mu byabufuzi, yali asomesa ssomo lya economics ne geography ku ssomera lya Kololo Senior Secondary School, elisangibwa mu makati g'ekibuga kya Uganda ekikulu Kampala. Era yaweerezaako nga Omusomesa wa Yunivasite mu ssomero elisomesa ku kikula ky'abantu n'ebyenjigiriza by'abakyala ku Yunivasite ya Makerere.

Wakati wa 1993 ne 1995, yaweereza nga mmemba kakiiko akabaga ssemateeka era nga kekabaga Ssemateeka wa Uganda owa 1995. Okuva mu 1996 okutuusa mu 2006, yaweereza ebisanja bibiri eby'omuddiringanwa mu Paalamenti ya Uganda nga Omubaka omukazi owa Disitulikiti y'e Kampala mu Paalamenti. Mu kalulu ka 2006 yafiirwa ekifo kye mu Paalamenti eri, Nabilah Naggayi Sempala.

Okuva mu 2007, aweerezaako nga omu ku abazi b'amateka omwenda aba Uganda mu Paalamenti ya  East African Legislative Assembly (EALA), ettabi ly'ababazi b'amateeka erya East African Community. Mu Gwomukaaga 2012, yalondebwa okuweereza nga Sipiika wa EALA mu kisanja eky'emyaka etaano.

## Obuvunaanyizibwa obulala
Zziwa mmemba ku kakiiko akakulembera essomero ly'eyatandikawo erya St. Margaret Secondary School. Era mmemba omutandiisi w'ekibiina ky'abayimbi ekya St. Francis Choir ku Kelziya ya St. Jude Catholic Church e Naguru, okuliraana ekibuga Kampala.

## Ebimukwatako eby'omunda
Zziwa mufumbo eri Francis Babu. Balina abaana bana. Wa nzikiriza y'eddini ya Bakatoliki. Mmemba wa kibiina ky'ebyobufuzi ekirimu bukulembeze bwa Uganda ekya National Resistance Movement okuva mu 1986.

## Ebijuliziddwamu eby'ebweru wa Wikipediya


## Ebijuliziddwamu eby'bweru wa Wikipediya

* Uganda Parliament Names Nine Representatives To EALA 
* Members of 3rd East African Legislative Assembly
* Uganda's Zziwa Replaces Abdi As EALA Speaker